Pozdravljeni sedmošolci.

Upam, da ste prve počitnice na daljavo preživeli, kar se da lepo in ste napolnili baterije za zadnji mesec in pol.

V tem tednu se vam bom oglasila vsakemu posebej (preko e-maila ali video konference), da vam sporočim **oceno govornega nastopa** in da se dogovorimo o zaključni oceni.

**Kaj pa delo ta teden?**

Pred počitnicami ste si ogledali film Cast away. Vaša naloga naslednji teden je, da napišete svoj Survival story. Ne rabite pisati spisa ampak zapiske ob slikah, ki jih lahko prikažete v PPT predstavitvi ali pa kakšni drugi aplikaciji kot je PhotoStory3, če bi želeli poskusiti kaj novega in vam delo z računalnikom ne predstavlja prevelikega izziva.

Natančna vsebinska navodila so v priponki. Časa imate cel teden. **Uporabite domišljijo in bodite kreativni tudi pri izbiri slik.**

Izdelek ne bo ocenjen, bo pa vsekakor pomagal tistim, ki so mogoče med oceno. Z vašim dovoljenjem, bi najbolj domiselne zgodbe delila z ostalimi sedmošolci.

Če kdo ni uspel pogledati filma ali mu naloga predstavlja tehnični izziv (zasedenost računalnika doma, premalo računalniškega znanja za izvedbo,….) mi napišite na e-mail, pa boste dobili drugo zadolžitev.

Lep pozdrav,

Ana MF